આઝાદી પહેલાં પ્રગતિશીલ સ્વાતંત્ર્યપ્રેમી કવિઓ, લેખકો, અભિનેતાઓ અને નાટ્યકારો એકઠા થયા અને એમણે ‘ઇંડિયન પીપલ્સ થિએટર ઍસોસિએશન’ (IPTA)ની સ્થાપના કરી. એમાંથી સાહિર લુધયાનવી, મજરૂહ સુલતાનપુરી અને શૈલેન્દ્ર ઇપ્ટામાંથી જ ફિલ્મી દુનિયામાં આવ્યા. ત્રણેય બહુ જ ઉચ્ચ કક્ષાના કવિઓ, પરંતુ શૈલેન્દ્રે જનજીવનમાંથી અને લોકભાષાઓમાંથી પણ પ્રતીકો અને કલ્પનો લેવાનો પ્રયાસ કર્યો અને એ રીતે એ લોકોની વધારે નજીક આવ્યા.